[pic] | EUROOPA ÜHENDUSTE KOMISJON |

Brüssel 7.8.2006

KOM(2006) 444 lõplik

KOMISJONI ARUANNE

Euroopa Liidu solidaarsusfond 2005. aasta aruanne

KOMISJONI ARUANNE

Euroopa Liidu solidaarsusfond2005. aasta aruanne

SISUKORD

1. Sissejuhatus 3

2. 2005. aastal esitatud uued avaldused 3

3. Rahastamine 5

4. Järelevalve 6

5. Abiandmise lõpetamised 6

6. Ettepanek solidaarsusfondi uue määruse kohta 7

7. Järeldused 7

Annex 1 European Union Solidarity Fund applications in 2005 9

Annex 2 Criteria to mobilise the EU Solidarity Fund 10

Annex 3 Determination of the amount of aid 11

Annex 4 Thresholds for major disasaters applicable in 2005 12

Annex 5 Proposal for a new Solidarity Fund Regulation – Synopsis of main features 13

1. SISSEJUHATUS

Euroopa Liidu Solidaarsusfond hakkas tomina 15. novembril 2002.[1] Määruse artiklis 12 on sätestatud, et fondi eelmise aasta tegevuse kohta esitatakse Euroopa Parlamendile ja nõukogule aruanne. Käesolev, kolmas aruanne, käsitleb fondi 2005. aasta tegevust kolmes valdkonnas: 2005. aasta jooksul esitatud uute taotluste menetlemine, toetuste rakendamise järelevalve ning toetuste rakendamise aruannete hindamine, et valmistada need ette menetlemise lõpetamiseks.

Lisaks sellele sisaldab aruanne ettepanekut solidaarsusfondi uue määruse kohta, mille komisjon esitas 6. aprillil 2005 ajavahemikuks, mis algab pärast praeguse finantsperspektiivi lõppu 2006. aastal.

2. 2005. AASTAL ESITATUD UUED TAOLTUSED

2005. aastal esitati komisjonile 12 uut taotlust solidaarsusfondist abi saamiseks. Lisas 1 on üksikasjalik ülevaade kõigist juhtumitest.

14. veebruaril 2005 taotles Itaalia abi seoses üleujutusega Sardiinias 2004. aasta detsembris. Väideti, et katastroof tekitas kahju 223 miljoni euro ulatuses, mis on alla 7% tavapärasest katastroofi piirmäärast, mille puhul fondist abi antakse. Itaalia ametiasutuste esitatud teabe põhjal järeldas komisjon, et üleujutus ei vastanud määruses sätestatud erakorralise piirkondliku katastroofi kriteeriumile (st puudus tõestus, et suurem osa elanikkonnast sai kannatada ning et piirkonnas on oodata elutingimuste ja majandusliku stabiilsuse tõsiseid ja püsivaid kahjustusi). Seetõttu otsustas komisjon 10. juulil 2005 taotluse tagasi lükata ja teavitas Itaalia ametiasutusi sellest otsusest kirja teel 27. juunil 2005.

Kreeka ametiasutused esitasid 22. aprillil 2005. aastal avalduse seoses 2005. aasta veebruaris Kreeka idapiiril Evrose jõe piirkonnas toimunud üleujutusega. 2005. aasta augustis ja detsembris esitati lisateavet. Kuna katastroof põhjustas otseseid kahjustusi 135 miljoni euro eest, mis on alla 15% Kreeka suhtes kohaldatavast katastroofi piirmäärast (918 miljonit eurot, so 0,6% rahvamajanduse kogutulust), esitati taotlus erakorralise piirkondliku katastroofi kriteeriumi alusel. Taotluse põhjaliku analüüsi järel otsustasid komisjoni talitused, et kuigi üleujutus põhjustas märkimisväärset kahju kohalikul tasandil, ei olnud kahjustatud piirkond riiklikus kontekstis oluline ning tingimused, mis on määruses sätestatud seoses tõsiste ja püsivate mõjudega kahjustatud piirkonna elutingimustele ja majanduslikule stabiilsusele, ei olnud täidetud. Seetõttu otsustas komisjon 23. detsembril 2005 mitte võtta fondi kasutusele ja teavitas Kreeka ametiasutusi sellest otsusest kirja teel 13. jaanuaril 2006.

Järgmisel üheksal juhtumil otsustas komisjon teha eelarvepädevatele institutsioonidele ettepaneku fondi kasutuselevõtmiseks.

24. jaanuaril 2005 esitas Slovakkia taotluse seoses 2004. aasta novembris riiki tabanud tormiga. 1. märtsil 2005 esitasid Slovakkia ametiasutused lisateavet. Slovakkia hindas taotluses otsest kahju umbes 225 miljoni euro suuruseks. Komisjoni teenistused kontrollisid otsese kahju arvutusi Teadusuuringute Ühiskeskuse tehtud satelliidifotode ja aerofotode põhjal ja pidasid vajalikuks metsadele tekitatud kahju arvutusi veidi kohandada. Kohandused tehti seoses füüsilise kahju ulatusega ja eeldatavate metsaistutamise ja -hoolduse kuludega. Maksimaalseks arvestatavaks otseseks kahjuks saadi 195 miljonit eurot. Kuna saadud summa ületab Slovakkia suhtes kohaldatava katastroofi piirmäära, mis on 0,6% Slovakkia rahvamajanduse kogutulust (172,3 miljonit eurot), vastas katastroof loodusõnnetuse kriteeriumitele ja komisjon otsustas 6. juunil 2005 sellest lähtudes võtta fondi kasutusele. Pärast seda kui eelarvepädev asutus võttis vastu kohandatud eelarve, kirjutati 17. oktoobril 2005 alla toetuse rakendamise lepingule. Komisjon maksis 7. novembril 2005 välja solidaarsusfondi toetuse suurusega 5,67 miljonit eurot.

8. jaanuaril 2005 tabas suur torm üht osa Põhja-Euroopast, põhjustades tõsiseid kahjustusi mitmes riigis. Taotlused solidaarsusfondist rahalise abi saamiseks esitasid komisjonile Rootsi ja Läti (mõlemad 10. märtsil 2005), Eesti (14. märtsil 2005) ja Leedu (16. märtsil 2005). Neis neljas riigis tekitas torm tõsist kahju põllumajandusele, metsandusele, elektrivõrkudele, infrastruktuurile, transpordile ja kommunikatsioonisüsteemidele. Kogu kahjusumma on hinnanguliselt Lätis umbes 192 miljonit eurot, Eestis 48 miljonit eurot ja 15 Leedus miljonit eurot. Rootsis olid kahjustused erakordselt suured ja kahju hinnati ligi 2,3 miljardi euro suuruseks.

Kuna Rootsis, Lätis ja Eestis ületasid kahjustused kohaldatavad katastroofi piirmäärad, mis on 0,6% rahvamajanduse kogutulust (1,603 miljardit eurot Rootsi puhul, 59,092 miljonit eurot Läti puhul ja 45,209 miljonit eurot Eesti puhul), siis vastasid katastroofid neis kolmes riigis loodusõnnetuse kriteeriumitele. Kahjustused Leedus jäid allapoole kohaldatavat katastroofi piirmäära (94,261 miljonit eurot). Kuid kuna Leedu sai kahjustada sama tormi läbi, mis tekitas katastroofi Lätis, siis leiti, et on täidetud tingimus, mille kohaselt erandina võib fondilt abi saada ka sama katastroofi tõttu kannatanud naaberriik. Sellest tulenevalt tegi komisjon 22. augustil 2005 ettepaneku, et neile neljale riigile antaks kogusummas toetusena 92,88 miljonit eurot, millest 81,73 miljonit läheb Rootsile, 9,49 miljonit Lätile, 1,29 miljonit Eestile ja 0,38 miljonit Leedule. Vastavad solidaarsusfondi toetused maksti välja 2006. aasta esimesel poolel pärast eelarvelise menetluse lõpetamist ja rakenduslepingute allkirjastamist.

2005. aasta aprilli ja augusti vahel tabasid suuri osasid Kesk- ja Ida-Euroopast suured üleujutused, mis põhjustasid kahjustusi mitmetes riikides. Bulgaaria, Rumeenia ja Austria taotlesid rahalist abi solidaarsusfondist.

Bulgaaria esitas esimese avalduse 29. juulil 2005 ja see oli seotud maikuu üleujutuste tekitatud kahjuga. Lisateave esitati 29. septembril 2005. Otsene kahju oli hinnanguliselt 222,28 miljonit eurot. Bulgaaria ametiasutused esitasid seoses augusti alguses toimunud üleujutustega teise taotluse 24. augustil 2005, millel kohta esitati lisateavet 6. oktoobril 2005. Teise katastroofi otsene kahju oli hinnanguliselt 237,47 miljonit eurot. Kuna kahjusummad ületasid mõlema taotluse puhul Bulgaaria rahvamajanduse kogutulu 0,6% piirmäära (103,27 miljonit eurot), siis vastasid need katastroofid loodusõnnetuse kriteeriumitele.

Rumeenia esitas esimese avalduse 22. juunil 2005 seoses aprillis toimunud üleujutuste tekitatud kahjuga. 5. augustil ja 29. detsembril 2005 esitati lisateave. Otsene kahju oli hinnanguliselt 489,53 miljonit eurot. Rumeenia ametiasutused esitasid seoses juulis alanud üleujutustega teise taotluse 9. septembril 2005, mille kohta esitati lisateavet 7. oktoobril ja 29. detsembril 2005. Teise üleujutuse otsene kahju oli hinnanguliselt 1,05 miljardit eurot. Kuna kahjusummad ületasid mõlema taotluse puhul Rumeenia rahvamajanduse kogutulu 0,6% piirmäära (302,11 miljonit eurot), siis vastasid need katastroofid loodusõnnetuse kriteeriumitele.

Austria esitas abitaotluse 19. oktoobril 2005 seoses üleujutustega, mis toimusid mõnedes Austria kahe liidumaa Vorarlbergi ja Tirooli osades 2005. aasta augustis. Austria ametiasutused esitasid lisateavet 12. jaanuaril 2006. Otsene kahju oli hinnanguliselt 591,94 miljonit eurot. Kuna kahjustused jäid allapoole Austria suhtes kohaldatavat katastroofi piirmäära, mis on 1336,348 miljonit eurot (so 0,6% rahvamajanduse kogutulust), siis esitati taotlus erakorralise piirkondliku katastroofi kriteeriumi alusel. Käesoleva aastaaruandega hõlmatava perioodi lõpul ei olnud taotluse hindamine veel lõppenud.

23. detsembril 2005 otsustas komisjon teha ettepaneku võtta fond kasutusele seoses Bulgaaria esitatud kahe taotlusega. Ülejäänud kolme taotluse suhtes (kaks katastroofi Rumeenias ja üleujutus Austrias) võeti 2006. aasta märtsis vastu otsused fondi kasutuselevõtmise kohta.

3. RAHASTAMINE

Slovakkiat tabanud tormi ja Põhja-Euroopa tormijuhtumite käsitlemiseks kasutati kahte eraldiseisvat paranduseelarvet. Eelarvepädev asutus kinnitas 7. septembril 2005[2] esialgse paranduseelarve projekti 5/2005 Slovakkia juhtumi jaoks. Makse tehti 17. oktoobril 2005 pärast toetuse andmise kohta otsuse vastuvõtmist ja rakenduslepingu allakirjutamist. Esialgne paranduseelarve projekt 6/2005[3] Põhja-Euroopat tabanud tormikahjude kohta võeti vastu aasta lõpupoole, 17. novembril 2005, nii et suurem osa vajalikest lisaetappidest (toetusotsus, rakendusleping) ja seetõttu ka maksed saadi teha alles 2006. aastal. Kui Slovakkiale antava abi maksete assigneeringud nähti ette ühtekuuluvusfondi eelarverealt, siis nelja Põhja-Euroopa tormijuhtumi jaoks nõutavate ressursside suure kogusumma tõttu ning vastavate vabade maksete assigneeringute puudumise tõttu eelarvemenetluse ajal tuli esialgses paranduseelarve projektis 6/2005 taotleda täiendavaid makseassigneeringuid. Seoses Bulgaaria, Rumeenia ja Austria üleujutuste juhtumitega esitas komisjon 2006. aasta eelarvele paranduseelarve; need andmed kajastuvad järgmise aasta aruandes.

Abi suurus määrati iga juhtumi puhul kindlaks vastavalt komisjoni poolt varem välja töötatud standardmeetodile, mida on üksikasjalikult kirjeldatud 2002–2003 aastaaruandes (vt ka käesoleva aruande 3. lisa). 2005. aasta abisummad olid järgmised:

Abisaaja | Katastroof | Kategooria | Abi (miljonit eurot) |

Slovakkia | Torm | katastroof | 5,668 |

Rootsi | Torm | katastroof | 81,725 |

Eesti | Torm | katastroof | 1,290 |

Läti | Torm | katastroof | 9,487 |

Leedu | Torm | naaberriik | 0,379 |

Kokku | 98,548 |

4. JÄRELEVALVE

2005. aastal käis komisjon kahel kontrollvisiidil, mis olid mõlemad seotud solidaarsusfondi üleujutusjärgsete toetuste rakendamisega. Veebruaris toimunud visiit Prantsusmaale oli seotud 2004. aasta juulis solidaarsusfondist makstud toetusega. Mais toimunud visiit Maltale oli seotud 2004. aasta novembris solidaarsusfondist makstud toetusega. Asjaomased ametiasutused suhtusid mõlemasse visiiti heatahtlikult ning visiidid andsid võimaluse selliste tehniliste küsimuste arutamiseks nagu näiteks kulude abikõlblikkus ja kontroll. Samuti võimaldasid need külastused komisjonil saada ülevaate solidaarsusfondi lisandväärtusest ning koguda teavet rakendussüsteemide kohta. Mõlemil juhtumil leiti, et on loodud asjakohane, tõhus ja läbipaistev rakendussüsteem, et rakendamine edenes täiesti rahuldava kiirusega ning et oli tehtud asjakohaseid samme, et tagada kinnipidamine järelevalve ja kontrollikohustustest.

5. ABIANDMISE LÕPETAMISED

Määruse 2012/2002 artikli 8 lõikes 2 on sätestatud, et hiljemalt kuus kuud pärast ühe aasta möödumist toetuse väljamaksmise kuupäevast esitab abisaajariik toetuse kasutamise aruande koos selgitusega kulutuste õigustatuse kohta (edaspidi: „kehtivusõiend”). Menetluse lõppedes lõpetab komisjon fondi abi.

Seoses abi andmise lõpetamisega neil juhtumitel, mille puhul toetuse rakendamise aruanne esitati 2004. aastal, lõpetas komisjon 22. veebruaril 2005 abi andmise Prantsusmaale. Seoses Saksamaale antava abiga (2002. aasta üleujutuste puhul) esitas Saksamaa 2005. aasta augustis komisjonile selgitused kehtivusõiendi kohta, mille kulukontroll oli varem tegemata. Selle alusel lõpetas komisjon 3. novembril 2005 abi andmise. Komisjon lõpetas abi andmise Tšehhi Vabariigile (2002. aasta üleujutuste eest) pärast mais, augustis ja septembris esitatud lisateavet. Abi andmise lõpetamine oli eelkõige seotud abikõlblikkusperioodil kasutamata jäänud toetusega. 18. jaanuaril 2006 täpsustasid Tšehhi ametiasutused, et kasutamata jäänud abi lõplik summa riiklikus omavahendite arvestuse fondis oli 390 524,32 eurot. Komisjon algatas menetluse selle summa sissenõudmiseks ning saatis 16. veebruaril 2006 Tšehhi Vabariigile sellekohase võlateate.

2005. aastal esitasid Hispaania, Itaalia ja Portugal komisjonile lõplikud toetuse rakendamise aruanded 2003. aastal Hispaaniale (Prestige’i tekitatud õlireostus), Itaaliale (Molise maavärin ja Etna vulkaanipurse) ning Portugalile (metsatulekahjud) antud toetuste kohta. Käesoleva aastaaruandega hõlmatud perioodi lõpul ei olnud nende toetuste rakendamise aruannete hindamine veel lõppenud.

6. ETTEPANEK SOLIDAARSUSFONDI UUE MÄÄRUSE KOHTA

2005. aasta esimestel kuudel lõpetas komisjon ettevalmistuse solidaarsusfondi uue määruse ettepaneku kohta, mis võeti 6. aprillil 2005 vastu[4] 2007.–2013. aasta finantsperspektiividega kaasnevate õigusaktide osana. Kuna erinevad meetmed rajanesid omavahel ühildumatutel õiguslikel alustel, tuli kõrvale jätta esialgne kavatsus koondada mitmesugused olemasolevad ja kavandatavad Euroopa tasandi kriisiolukorra meetmed ühtseks “Solidaarsuse ja kiirreageerimise vahendiks”, nagu oli teatatud komisjoni 14. juuni 2004. aasta teatises finantsperspektiivide kohta,[5].

Seetõttu otsustas komisjon ettepaneku uuesti läbi vaadata ning eelkõige hoida lahus kodanikukaitse ja solidaarsuse mõõtmed. 8. aprillil 2005 esitati Euroopa Parlamendile ja nõukogule solidaarsusfondi kohta uus ettepanek, mis sisaldab mitmeid uuenduslikke elemente ja mõjuhinnangut.

Ettepaneku uued olulised elemendid on järgmised: lisaks loodusõnnetustele kaasati fondi rakendusalasse tööstusõnnetused, tehnoloogilised katastroofid, rahvatervisealased hädaolukorrad ja terroriaktid; fondist abi saamiseks vajaliku kahju piirmäära vähendati 1miljardi euroni või 0,5%-ni rahvamajanduse kogutulust; kaotati erakorraline võimalus kasutada fondi katastroofide puhul, mille kahjustused jäävad allapoole piirmäära (nn piirkondliku katastroofi kriteerium) ja võimalus teha ettemakseid. 5. lisas on esitatud kehtiva ja kavandatud määruse ülevaatlik võrdlus.

2005. aastal liikus seadusandlik menetlus väga vähe edasi. Euroopa Parlamendi REGI komitees toimus esimene arutelu määruse eelnõu üle. Rahandusnõunike töögrupis Euroopa Liidu Nõukogus toimus esimene arutelu oktoobris ja seejärel teine novembris, kuid otsusteni ei jõutud. Ettepanek esitati ka PROCIV-grupile (kodanikukaitse). Pärast aruandja ja määratud uurimisrühma sõnavõtte koosolekutel võttis Euroopa Majandus- ja Sotsiaalkomitee 27. oktoobril 2005 vastu üldjoontes positiivse aruande (CESE 1256/2005).

7. JÄRELDUSED

2005. aastal esitati komisjonile kokku 12 uut taotlust saada solidaarsusfondist abi. Kõigi üheksa juhtumi puhul, mis olid seotud loodusõnnetustega, võis komisjon pärast esitatud teabe hoolikat uurimist teha ettepaneku võtta fond kasutusele. Nõukogu ja Euroopa Parlament kui eelarvepädevad asutused kiitsid need juhtumid seejärel heaks. 2005. aastal tegi komisjon ettepaneku anda fondist abi 205 miljoni euro ulatuses (2002.a. – 728 miljonit eurot; 2003. a. – 107,1 miljonit eurot; 2004. a. – 19,6 miljonit eurot).

Kahe avalduse puhul, mis esitati 2005. aastal erakorralise piirkondliku katastroofi kriteeriumi alusel, otsustati fondi kasutuselevõtmise ettepanekut mitte teha. Nende juhtumite puhul sai kinnitust eelmiste aastate kogemus, et on suhteliselt raske esitada edukat taotlust erakorralise piirkondliku katastroofi kriteeriumite alusel, mida komisjon vastavalt määrusele kontrollib suurima rangusega. Liikmesriigid ja komisjoni talitused kulutasid märkimisväärselt aega ja tööjõudu, et vastavalt ette valmistada ja hinnata väiksemate piirkondlike katastroofidega seotud taotlusi, mis regulaarselt tagasi lükati.

Üks peamisi muudatusi kavandatavas solidaarsusfondi määruses on seega ainult kahjustuste kvantitatiivsete künniste kasutamine fondist abi saamiseks. Kompensatsiooniks praegu kehtiva (mitte-kvantitatiivse) erakorralise piirkondliku katastroofi kriteeriumi kaotamise eest alandatakse kvantitatiivseid künniseid. Need kaks tegurit koos võetuna aitavad parandada solidaarsusfondi töö läbipaistvust. See aitab vältida liikmesriikide valitsuste suurt pettumust, kui nende poolt märkimisväärsete jõupingutustega ettevalmistatud taotlus järjekordselt tagasi lükatakse, kuna erakorralisuse kriteeriumi on väga raske täita. Solidaarsusfondi uus määrus annab riikide valitsustele selgema ettekujutuse sellest, millistel juhtumitel on fondil võimalik katastroofiabi anda. Komisjoni talitused on rahuldanud kõik asjaomaste liikmesriikide valitsuste taotlused saada ELi solidaarsusfondi määruse ja taotluste ettevalmistamisega seotud tehnilist teavet.

Volinike täiskogul 6. aprillil 2005 vastuvõetud uue määruse ettepanek on esitatud Euroopa Parlamendile ja nõukogule otsuse tegemiseks. Mitmete Euroopa Parlamendi asjaomaste komiteede aruteludes sai ettepanek suure toetuse osaliseks, eelkõige seoses abikõlblikkuse sätetega. Kuigi nõukogus ei ole 2005. aastal menetlus eriti edasi liikunud, on komisjon otsustanud teha tihedat koostööd liikmesriikidega, et jõuda nõukoguga kokkuleppele 2006. aastal, nii et kavandatud muudatused selles Euroopa Liidu tähtsas dokumendis võiksid jõustuda 1. jaanuaril 2007.

Annex 1 European Union Solidarity Fund applications in 2005

Country | GNI 2003 | 0.6% of GNI | Major disaster threshold 2005 |

AT | ÖSTERREICH | 222 725 | 1 336.348 | 1 336.348 |

BE | BELGIQUE-BELGIË | 274 660 | 1 647.960 | 1 647.960 |

BG | BALGARIJA | 17 212 | 103.274 | 103.274 |

CY | KYPROS | 11 530 | 69.178 | 69.178 |

CZ | ČESKA REPUBLIKA | 76 416 | 458.495 | 458.495 |

DE | DEUTSCHLAND | 2 114 180 | 12 685.080 | 3 118.381* |

DK | DANMARK | 186 548 | 1 119.289 | 1 119.289 |

EE | EESTI | 7 535 | 45.209 | 45.209 |

EL | ELLADA | 153 007 | 918.043 | 918.043 |

ES | ESPAÑA | 734 748 | 4 408.488 | 3 118.381* |

FI | SUOMI/FINLAND | 141 973 | 851.838 | 851.838 |

FR | FRANCE | 1 560 079 | 9 360.474 | 3 118.381* |

HR | HRVATSKA | 25 526** | 153.158 | 153.158 |

HU | MAGYARORSZÁG | 69 479 | 416.876 | 416.876 |

IE | IRELAND | 112 943 | 677.659 | 677.659 |

IT | ITALIA | 1 286 896 | 7 721.373 | 3 118.381* |

LT | LIETUVA | 15 710 | 94.261 | 94.261 |

LU | LUXEMBOURG (G-D) | 21 206 | 127.235 | 127.235 |

LV | LATVIJA | 9 849 | 59.092 | 59.092 |

MT | MALTA | 4 324 | 25.943 | 25.943 |

NL | NEDERLAND | 447 701 | 2 686.206 | 2 686.206 |

PL | POLSKA | 182 019 | 1 092.112 | 1 092.112 |

PT | PORTUGAL | 128 143 | 768.860 | 768.860 |

RO | ROMÂNIA | 50 352** | 302.114 | 302.114 |

SE | SVERIGE | 267 209 | 1 603.252 | 1 603.252 |

SI | SLOVENIJA | 24 400 | 146.402 | 146.402 |

SK | SLOVENSKÁ REPUBLIKA | 28 716 | 172.297 | 172.297 |

TR | TÜRKIYE*** | 210 450 | 1 262.698 | 1 262.698 |

UK | UNITED KINGDOM | 1 622 278 | 9 733.667 | 3 118.381* |

* ~ EUR 3 billion in 2002 prices

** GDP (GNI not available)

*** eligible for aid only after formal opening of accession negotiations

Annex 5 Proposal for a new Solidarity Fund Regulation - Synopsis of main features

Current Solidarity Fund Regulation | Proposed new Regulation |

Entry into force | November 2002 | January 2007 |

Geographical scope | Member States and candidate countries after formal opening of accession negotiations | no change |

Application deadline | 10 weeks after first damage | no change |

Applicant | national government only | no change |

Thematic scope | “mainly” major natural disasters (health treats and terrorism excluded) | major disasters resulting from - natural disasters - industrial and technological disasters - public health emergencies - acts of terrorism |

Eligibility criteria | total direct damage above threshold neighbouring country exceptional mobilisation for extraordinary regional disasters | total direct damage above threshold neighbouring country political criterion abolition of exceptional regional disaster criteria |

Threshold (to be met per applicant state) | In relation to above: total direct damage above EUR 3 bn or 0.6% of GNI, whichever is the lower no threshold if major disaster in neighbouring country recognised major part of population affected, lasting repercussions on living conditions and economic stability of affected region | In relation to above: total direct damage above EUR 1 bn or 0.5% of GNI, whichever is the lower no threshold if major disaster in eligible neighbouring country recognised political decision of the Commission: limited to cases where damage is inappropriate criterion (health threats, terrorism) |

Eligible operations | Emergency operations - to restore to working order basic infrastructures - to secure protective infrastructure - pay for emergency services and provisional housing, - for protection of cultural heritage - cleaning up No compensation of private damage | As now, plus - medical, psychological and social assistance to the direct victims of acts of terrorism and their families - protection of the population against imminent health threats, including the replacement of vaccine, drugs, medical products and medical equipment used up during an emergency |

Implementation period | 1 year following payment of grant | 18 months from first damage |

Budgetary procedure | Full budgetary procedure involving EP and Council following a Commission proposal for an amending budget in each case | no change |

Advance payments | not possible | upon request of applicant state: 5% of the estimated cost of eligible operations, maximum EUR 3 million to be made available rapidly through internal budget transfer |

Payment of grant | 100% up front upon conclusion of the implementation agreement with beneficiary state, no co-financing obligation | no change |

Implementation | Under full responsibility of beneficiary state Minimum requirements on monitoring and reporting Final report 6 months after end of grant | no change |

Technical assistance | not available | up to EUR 2 million/year for external expertise |

[1] Nõukogu 11. novembri 2002. aasta määrus (EÜ) nr 2012/2002, millega rajati Euroopa Liidu solidaarsusfond, EÜT L 311/3, 14.11.2002, edaspidi „määrus“.

[2] SEK(2005) 758, 6.6.2005.

[3] SEK(2005) 1083, 8.9.2005.

[4] Ettepanek Europa Parlamendi ja Nõukogu määrus Euroopa Liidu solidaarsusfondi loomise kohta; KOM(2005) 108 lõplik, 6. aprill 2005.

[5] KOM(2004) 101.